கேள்வி: பாமிதா ரியாஸ் - இந்தியாவில் தஞ்சமடைடதல் குறித்து விரிவாக சொல்லுங்கள்.
பதில்: பாமிதா ரியாஸ் தனது அரசியல் சித்தாந்தத்தின் காரணமாக சவால்களை எதிர்கொண்டார். பாக்கித்தானின் அரசுத் தலைவர் சியா-உல்-ஹக்கின் சர்வாதிகார ஆட்சியின் போது இவருக்கு எதிராக 10 க்கும் மேற்பட்ட குற்றவியல் குற்றச்சாட்டுகள் பதிவு செய்யப்பட்டன. பாக்கித்தான் தண்டனைச் சட்டத்தின் 124 ஏ பிரிவின் கீழ் இவர் மீது தேசத்துரோகக் குற்றம் சாட்டப்பட்டது. இவரும் இவரது கணவரும் கைது செய்யப்பட்டனர். சிறைக்கு அழைத்துச் செல்லப்படுவதற்கு முன்பு இவரது ஆதரவாளர் ஒருவரால் பிணையில் விடுவிக்கப்பட்டார். இந்த நேரத்தில் இந்தியாவிலிருந்து கவிதைகளை படிப்பதற்கான முசைரா அழைப்பு வந்தது. இதனை பயன்படுத்திக் கொண்ட இவர் தனது சகோதரி மற்றும் இரண்டு சிறிய குழந்தைகளுடன் இந்தியாவுக்கு தப்பிச் சென்றார். இவரது நண்பரும், புகழ்பெற்ற கவிஞருமான அம்ரிதா பிரீதம், பாமிதா ரியாஸ் சார்பாக அப்போதைய பிரதமர் இந்திரா காந்தியுடன் பேசி இந்தியவில் தஞ்சம் அடைய வைத்தார். பாமிதாவிற்கு இந்தியாவில் உறவினர்கள் இருந்தனர். இவரது குழந்தைகள் இங்கேயே பள்ளிக்குச் சென்றனர். சிறையில் இருந்து விடுவிக்கப்பட்ட பிறகு இவரின் கணவர் இவருடன் இந்தியாவில் சேர்ந்தார். ஏழு ஆண்டுகள் இந்தியாவிலிருந்த குடும்பம் பெனசீர் பூட்டோ திருமண வரவேற்புக்கு முன்னதாக பாக்கித்தானுக்கு திரும்பினர். இந்த நேரத்தில், பாமிதா தில்லி ஜாமியா மில்லியா இஸ்லாமியா பல்கலைக்கழகத்தில் கவிஞராக இருந்தார். அங்குதான் இவர் இந்தி படிக்கக் கற்றுக்கொண்டார். நாடு திரும்பிய இவர் பாக்கித்தானில் ஒரு அன்பான வரவேற்பைப் பெற்றார். மார்ச் 8,2014 அன்று, இந்தியாவில் சகிப்புத்தன்மை குறித்த கவலைகள் அதிகரித்து வரும் பின்னணியில், பாமிதா ரியாஸ் “''தும் பில்குல் ஹம் ஜெய்ஸி நிக்லே தம் பால் கல் ஹம் ஜெய்ஸ் நக்லே''” என்ற தனது கவிதை கருத்தரங்கை ''“ஹம் குணஹகார் ஔரதேன்-ஹம் கங்கார் அவுர்தேன்”'' என்ற பெயரில் படித்தார்.. இந்த கவிதை இந்தியாவில் வளர்ந்து வரும் இந்துத்துவம்வையும், சியா-உல்-ஹக்கின் ஆட்சியின் போது பாக்கித்தானில் இசுலாமியஅடிப்படைவாதம் எழுச்சியையும் ஒப்பிடுகிறது.